PressReader - Baba & Kleuter: 2016-11-01 - KANADA­kas­ke­na­des
In Ka­na­da daag el­ke sei­soen met nu­we vreug­des en nu­we uit­da­gings op, ver­tel Ja­net Bi­ne­dell.
- UIT DIE BUITELAND
- BA­BA & KLEUTER
Ter­wyl ek hier skryf, lê am­per 10 we­ke van so­mer­va­kan­sie voor. Ja, die tem­pe­ra­tu­re in hier­die prag­ti­ge land wis­sel van -40 gra­de C in die win­ter tot 35 gra­de in die so­mer. Groot plan­ne word dus vir die so­mer ge­maak. Al­mal pro­beer ’n week of twee by een van die groot me­re deur­bring. Daar is selfs lief­li­ke, san­de­ri­ge stran­de waar die kin­ders sand­kas­te­le bou, ka­jak en ka­no ry en in vars wa­ter swem.
Ons so­mer­va­kan­sies sluit ook al­tyd ’n kui­er­tjie in van die groot­ou­ers, wat gans te ver woon – op Pe­ar­ly Be­ach in die WesKaap. So­mer sluit ook al­tyd ’n be­soek in na Cen­t­re Is­land, ’n won­der­li­ke klein ei­land so­wat 20 mi­nu­te van Toron­to af. Daar is ’n pret­park, prag­ti­ge stran­de, plas­plek­ke en ’n ver­skei­den­heid plaas­die­re.
In die so­mer is daar ver­skeie fees­te met heel­wat spe­si­a­le ak­ti­wi­tei­te vir kin­ders. Kam­pe­ring is ook baie ge­wild weens die prag­ti­ge na­tuur­skoon en be­trek­li­ke vei­lig­heid (’n beer kan al­tyd kom aan­klop).
Ons ge­niet die so­mer langs die swem­bad en die kin­ders neem deel aan ’n so­mer­kamp waar kin­ders s­port en kuns­ak­ti­wi­tei­te af­wis­sel. Ver­der ry ons fiets en speel in ons baie vei­li­ge woon­buurt in Toron­to, wat vol kin­ders en par­ke is.
Ons het vin­nig ge­leer dat ste­ak ho­pe­loos te duur is, maar ’n goeie bur­ger op die braai is heer­lik! So­mer­kos sluit ook baie vrug­te, waat- le­moen, span­spek, per­skes en mie­lies in.
Met ’n se­we-, vyf- en twee­ja­ri­ge in die huis is el­ke dag ’n a­von­tuur. Die huis is hul te­a­ter en Bar­bie trou el­ke der­de dag. Om kin­ders in Ka­na­da te hê, is maar die­self­de as op e­ni­ge an­der plek in die wê­reld. Hul­le bly nuus­kie­rig, mor­sig en le­wens­lus­tig. Daar is wel se­ke­re be­per­kin­ge, soos wan­neer jy pot­jie­les­se moet kry ter­wyl jy ’n sneeu­pak dra! ’n Mens pas da­rem gou aan.
In die herfs gaan stap ons graag langs die ver­skeie wan­del­paaie en ry fiets. Oak­vil­le, waar ons woon, is taam­lik plat so­dat fiets­ry en hard­loop mak­lik is. S­kool en ak­ti­wi­tei­te soos bal­let en ys­skaats be­gin ook weer in die herfs.
Die win­ter is si­no­niem met koe­kies, Kers­fees en ski! Die he­le gesin het groot pret en hoe­wel dit y­sig koud word, weet jy ’n lek­ker groot be­ker warm­sjo­ko­la­de wag tuis vir jou. Ons gaan maak ook graag ’n draai by Chris­t­mastown, waar die sneeu, tak­bok­ke en San­ta jou van voor af be­to­wer soos toe jy ’n kind was.
Die plaas­li­ke te­a­ter het ook al­tyd ’n prag­ti­ge pro­fes­si­o­ne­le pro­duk­sie van Die Neu­te­kra­ker, wat baie spe­si­aal is. Ons ge­niet die sneeu, sneeu-en­ge­le, sneeu­man­ne en die ge­ju­bel van Kers­kon­ser­te. Ons bak graag Suid-A­fri­kaan­se be­skuit en koe­kies om oor Kers­tyd met ons bu­re te deel.
Wan­neer die len­te op­daag, is dit tyd vir nu­we le­we, kleur, tuin­maak en sok­ker! Y­si­ge win­de in die mid­del van die len­te kan ’n mens mak­lik on­kant vang, en daar­om moet jy jou le­we goed be­plan.
Ka­na­da is vei­lig en die na­tuur­skoon prag­tig. Daar is puik o­pen­ba­re ge­rie­we soos bi­bli­o­te­ke, bin­nens­hui­se swem­bad­dens en speel­sen­trums. Al­les is ont­werp om so­wel baie warm as bit­ter koue weer te han­teer. Ge­meen­skap­sen­trums het gim­na­si­ums en mu­siek­pro­gram­me. Die kul­tuur ver­eis dat die ge­meen­skap be­trok­ke is en sterk klem word op vry­wil­li­ger­s­werk ge­plaas.
Die stan­daard in die staat­sko­le is hoog en ’n mens kan kies om 50 per­sent in Frans en 50 per­sent in En­gels on­der­rig te word. Ou­ers is baie be­trok­ke by op­voe­ding.
Ek is al on­kant ge­vang deur die re­ël dat kin­ders se to­ne toe moet wees, blyk­baar om vei­lig­heids­ont­hal­we. Ek swyg maar oor my kaal­voet­dae in Bloem­fon­tein.
Die men­se is ne­de­rig, fa­mi­lie­vas en fyn op­ge­voed. En na­tuur­lik vry­ge­wig: My mei­sies het sak­ke vol pop­kle­re en Bar­bies ont­vang toe ons hier aan­ge­kom het. Kin­ders word bloot­ge­stel aan won­der­li­ke ge­leent­he­de en word ook heel­wat vry­heid ge­gun. Ver­jaar­dag­par­ty­tjies sluit in Dis­ney-prin­ses­se, kuns, Le­go­land en selfs mi­ni-spa’s vir die kin­ders. Al­les moet al­tyd neut­vry wees en moe­t dit nie waag om lek­kers op ’n par­ty­tjie aan te bied nie. Net vrug­te en piz­za is wel­kom!
Kin­der­sorg is pe­per­duur en daar­om speel ek lie­wer self met my kin­ders en leer ons saam ons nu­we land ken.
Ons gesin het 18 maan­de in Syd­ney, Aus­tra­lië, ge­woon. Daar­na het ons drie en ’n half jaar op Nieu-Ka­le­do­nië (’n Fran­se ei­land­groep tus­sen Aus­tra­lië en Ni­euSee­land) ge­woon en ons is nou al vier en ’n half jaar in Ka­na­da. En ons en ons klein­span ge­niet dit vrees­lik hier.
Die Bi­ne­dells van Toron­to: Le­on (43), Ja­net (36), Ju­liet­te (7), Nik­ki (2) en Li­sa (5).